Legal Document

Category: 19

Text:
3. ΝΟΜΟΣ 6071 της 14/16 Φεβρ. 1934 (ΦΕΚ Α΄ 68) Περί ιδρύσεως Ταμείου Ασφαλίσεως εργατών Τύπου Αθηνών. ΄Αρθρ.1.-(Αφεώρα την σύστασιν του Ταμείου Εργατών Τύπου Αθηνών, περί ου βλ. ήδη τόμ. 39Β σελ. 835. Δια της παρ. 3 του άρθρου τούτου προεβλέπετο εισφορά 2 λεπτών εφ’ εκάστου αντιτύπου εκ των πωλουμένων υπό των πρακτορείων Αθηναϊκών περιοδικών. Εκ τούτων το 1 λεπτόν έδει να περιέρχηται εις το Ταμείον Ασφαλίσεως Τυπογράφων. Περί τούτου βλ. κατωτ. άρθρ. 3 του καταστατικού). ΄Αρθρ.2.-1.Το κατά τον Νόμ. 5243 λειτουργούν «Ταμείον Ασφαλίσεως Τυπογράφων κλπ.» μετονομάζεται εφεξής εις «Ταμείον Ασφαλίσεως Τυπογράφων και Μισθωτών Γραφικών Τεχνών». Από της ισχύος του παρόντος ασφαλίζονται υποχρεωτικώς υπό του Ταμείου Ασφαλίσεως Τυπογράφων και Μισθωτών Γραφικών Τεχνών: α)Άπαντες οι εργάται και υπάλληλοι των Τυπογραφικών, Λιθογραφικών, Βιβλιοδετικών και Εκδοτικών επιχειρήσεων και εργασιών της Χώρας. β)Πάντες οι εργάται και υπάλληλοι των βιβλιοπωλείων, χαρτοπωλείων, στοιχειοχυτηρίων και φωτοτσιγκογραφείων της χώρας. γ)Πάντες οι εργάται και υπάλληλοι των εργοστασίων παραγωγής και βιομηχανίας χάρτου, των ερ γασιών χαρτονοποιΐας, ως επίσης και πάντες οι εργάται και υπάλληλοι των κυτιοποιείων ΑθηνώνΠειραιώς και των επαρχιών. δ)Το εργατικόν προσωπικόν των επαρχιακών εφημερίδων. 2.Της ανωτέρω υποχρεωτικής ασφαλίσεως εξαιρούνται οι αλλοδαποί μισθωτοί, οι επί συμβάσει ωρισμένης χρονικής διαρκείας εργαζόμενοι εις τας ανωτέρω επιχειρήσεις της Χώρας. Δια του Καταστατικού του Ταμείου δύναται να γίνη ακριβέστερος προσδιορισμός του κύκλου των ησφαλισμένων. 3.Από της ενάρξεως της ισχύος του παρόντος Νόμου, εις το Ταμείον Ασφαλίσεως Τυπογράφων και Μισθωτών Γραφικών Τεχνών περιέρχονται και οι κάτωθι πόροι: [α)Υποχρεωτική εισφορά των ησφαλισμένων ορισθησομένη δια του Καταστατικού του Ταμείου και μη δυναμένη να υπερβή τα εν τω Νόμ. 2868 καθοριζόμενα όρια. β)΄Ημισυ λεπτόν εξ εκάστου πωλουμένου φύλλου των ημερησίων επαρχιακών εφημερίδων. γ)Δύο λεπτά εξ εκάστου πωλουμένου αντιτύπου των επαρχιακών περιοδικών.] «δ.Εισφορά 2% επί της αξίας του χάρτου και χαρτονίων που προσδιορίζονται από τις δασμολογικές κλάσεις 4802, 4803, 4804, 4805, 4806, 4807, 4808, 4809 και 4810 της Συνδιασμένης Ονοματολογίας είτε αυτά παράγονται εγχωρίως είτε αποκτώνται από κράτος-μέλος της ΕΟΚ, ή εισάγονται από την αλλοδαπή. Το χαρτί, που προσδιορίζεται ειδικότερα από την 48102100 δασμολογική διάκριση, εξαιρείται από την παραπάνω εισφορά. Εισφορά 0,8% επί της αξίας των προϊόντων που προσδιορίζονται ειδικότερα από τις δασμολογικές διακρίσεις της Συνδιασμένης Ονοματολογίας 481810, 481820, 481830, 481910, 481930, 481940, 481950, είτε αυτά κατασκευάζονται εγχωρίως από επιχειρήσεις  που  παράγουν  οι  ίδιες  τα  προϊόντα των  δα(Αντί για τη σελ. 1931) Σελ. 1931(α) Τεύχος 1206-Σελ. 85 σμολογικών κλάσεων του προηγουμένου εδαφίου είτε αποκτώνται από κράτος-μέλος της Ε.Ο.Κ. ή εισάγονται από την αλλοδαπή. Σε περίπτωση αλλαγών στις ανωτέρω δασμολογικές κλάσεις ή διακρίσεις, όπως αυτές αναφέρονται στη Συνδιασμένη Ονοματολογία έτους 1992, με κοινή απόφαση των Υπουργών Οικονομικών και Υγείας, Πρόνοιας και Κοινωνικών Ασφαλίσεων επαναπροσδιορίζονται οι νέες, στις οποίες υπάγονται τα ίδια είδη χάρτου και χαρτονίων. Οι ανωτέρω εισφορές υπολογίζονται ως εξής: α)Για τα εγχώρια προϊόντα επί της τιμής πώλησης από τον παραγωγό ή κατασκευαστή. β.Για τα προϊόντα ενδοκοινοτικής απόκτησης επί της τιμής αγοράς. γ.Για τα εισαγόμενα από χώρες εκτός Ε.Ο.Κ. επί της τιμολογιακής αξίας CIF. Η εισφορά βαρύνει τους παραγωγούς κατασκευαστές, εισαγωγείς και τους αποκτώντες από κράτοςμέλος της Ε.Ο.Κ. και αποδίδεται από αυτούς στο Ι.Κ.Α. ως ακολούθως: α.Για τα εγχωρίως παραγόμενα η απόδοση πραγματοποιείται μέχρι το τέλος του επόμενου μήνα εκείνου κατά τον οποίο έγιναν οι πωλήσεις. β.Για προϊόντα που αποτελούν αντικείμενο ενδοκοινοτικής απόκτησης από 1-1-1993 η εισφορά αποδίδεται, όπως και για τα αντίστοιχα εγχωρίως παραγόμενα μέχρι το τέλος του επόμενου μήνα εκείνου της παραλαβής και με βάση τη συναλλαγματική ισοτιμία που ισχύει κατά την ημερομηνία καταβολής της. ΄Ολα τα θέματα που αναφέρονται στη βεβαίωση και είσπραξη της εισφοράς, περιλαμβανομένων και των αφορώντων στις προσαυξήσεις, στην παραγραφή του δικαιώματος του Ι.Κ.Α. στην άσκηση προσφυγών και ένδικων μέσων και γενικά στη διαδικασία βεβαίωσης και είσπραξης διέπονται από τις διατάξεις που ισχύουν για τις υπέρ Ι.Κ.Α. ασφαλιστικές εισφορές εφαρμοζομένων αντιστοίχως και των διατάξεων του Π.Δ. 227/1988 (ΦΕΚ 98 Α΄) κατά το μέρος που αναφέρονται στον έλεγχο πάντων των τηρουμένων από τις επιχειρήσεις βιβλίων και στοιχείων. γ.Για τα εισαγόμενα προϊόντα από χώρες εκτός ΕΟΚ η απόδοση της εισφοράς γίνεται κατά τον εκτελωνισμό του προϊόντος με την προσκόμιση αντίστοιχου γραμματίου κατάθεσης στον οικείο λογαριασμό του Ι.Κ.Α. στην Εθνική Τράπεζα της Ελλάδος ή στα κατά τόπους υποκαταστήματα του Ιδρύματος. Απαλλάσσονται από την εισφορά τα εγχώρια προϊόντα που εξάγονται ή αποστέλλονται σε κράτος-μέλος της Κοινότητας απευθείας από τον παραγωγό ή κατασκευαστή. Καταβληθείσες εισφορές για το χρονικό διάστημα από 1-8-1992 μέχρι τη δημοσίευση του παρόντος νόμου, σύμφωνα με την προϊσχύουσα διάταξη καθ’ υπέρβαση των οριζομένων ανωτέρω,  Σελ. 1932(α) Τεύχος 1206-Σελ. 86 αναζητούνται ή συμψηφίζονται με τυχόν υποχρεώσεις προς το Ι.Κ.Α., εφόσον δεν έχουν συμπεριληφθεί στα τιμολόγια. Απαιτήσεις του Ι.Κ.Α. κατά των επιχειρήσεων για το ίδιο ως άνω χρονικό διάστημα αναζητούνται σύμφωνα με τις διατάξεις της παραγράφου αυτής. Για τις απαλλαγές των προϊόντων χάρτου και χαρτονίου, που εξήχθησαν ή απεστάλησαν σε κράτοςμέλος της Ε.Ο.Κ. κατά το χρονικό διάστημα από 1/8/1992 μέχρι τη δημοσίευση του παρόντος έχουν εφαρμογή οι προϊσχύουσες διατάξεις.». Το εδάφ. δ΄ που είχε αντικατασταθεί από την παρ. 1 άρθρ. 40 Νόμ. 2065/1992, ΦΕΚ Α΄ 193, αντικαταστάθηκε και πάλι ως άνω από την παρ. 1 άρθρ. 26 Νόμ. 2166/1993, (ΦΕΚ Α΄ 137), (τόμ. 12 σελ. 86,30). Περί των ανωτέρω πόρων βλ. ήδη άρθρ. 3 του κατωτέρω καταστατικού. 4.Η εισφορά αύτη καταβάλλεται υπό των ανωτέρω υποχρέων επιχειρήσεων Χαρτοποιΐας, Χαρτονοποιΐας και των Στοιχειοχυτηρίων δι’ αμμέσου επικολλήσεως επί των παρ’ αυταίς παραμενόντων χαρτοσεσημασμένων αντιγράφων τιμολογήσεων πωλήσεως των χορηγουμένων προϊόντων αυτών ειδικού υπό του Ταμείου Ασφαλίσεως Τυπογράφων και Μισθωτών Γραφικών Τεχνών εκδιδομένου ενσήμου, ούτινος η πώλησις δύναται να ανατεθή υπό του ως άνω Οργανισμού εις την Εθνικήν Τράπεζαν. Μέρος των υπό στοιχ. β΄, γ΄ και δ΄, προσόδων και κατά ποσοστόν καθοριζόμενον εκάστοτε δι’ αποφάσεως του Υπουργού της Εθνικής Οικονομίας μη υπερβαίνον πάντως το 30% αυτών δύναται να διατεθή δια την παροχήν περιθάλψεως εις ανέργους Τυπογράφους Αθηνών-Πειραιώς κατά τα ειδικώτερον δι’ αποφάσεων του Υπουργού της Εθνικής Οικονομίας καθορισθησόμενα μετά γνώμην της Διοικήσεως του Ταμείου και γνώμην του Συμβουλίου Εργασίας. Η πρόνοια αύτη δύναται να επεκταθή και υπέρ των άλλων κατηγοριών ησφαλισμένων του Ταμείου. Δια Δ/τος εκδιδομένου μετά γνώμην του Διοικητικού Συμβουλίου του Ταμείου και του Συμβουλίου Εργασίας δύναται να καθιερωθή διάφορος τρόπος εισπράξεως των ως άνω πόρων. 5.Δια Δ/τος εκδιδομένου μετά γνώμην του Διοικητικού Συμβουλίου του Ταμείου και του Συμβουλίου Εργασίας δύναται να προστεθή εις τους υπό του Νόμ. 5243 προβλεπομένους κλάδους ασφαλίσεως του κινδύνου της ασθενείας. 6.Τα της διοικήσεως και λειτουργίας εν γένει του Ταμείου Ασφαλίσεως Τυπογράφων και Μισθωτών Γραφικών Τεχνών, η έκτασις των υποχρεωτικών εισφορών εργοδοτών και ησφαλισμένων, αι παροχαί κλπ. και εν γένει πάσα λεπτομέρεια προς εκπλήρωσιν των σκοπών του Ταμείου ρυθμισθήσονται δια του Καταστατικού εγκρινομένου υπό του Υπουργού της Εθνικής Οικονομίας μετά γνώμην του Συμβουλίου Εργασίας και δημοσιευομένου εις την Εφημερίδα της Κυβερνήσεως. 39.Ο.η.3 Ταμείο Ασφαλίσεως Τυπογράφων και Μισθωτών Γραφικών Τεχνών(ΤΑΤ & ΜΓΤ) 7.Η παράβασις των διατάξεων του παρόντος υπό των εργοδοτών και των αλληλεγγύως μετ’ αυτών συνυπευθύνων εργολάβων αρχιεργατών συνεπάγεται την τιμωρίαν αυτών με την ποινήν της φυλακίσεως μέχρι τριών μηνών ή χρηματικής ποινής από 10.000-15.000 δραχμών ή και με αμφοτέρας τας ποινάς ταύτας. Με τας αυτάς ποινάς τιμωρούνται εργοδόται και εργολάβοι αρχιεργάται μη εισπράττοντες και μη καταβάλλοντες εις τα Ταμεία Ασφαλίσεως Τυπογράφων και Μισθωτών Γραφικών Τεχνών και το Ταμείον Ασφαλίσεως Εργατών Τύπου Αθηνών τας υπό του παρόντος και των καταστατικών των Ταμείων οριζομένας εισφοράς των ησφαλισμένων και του εργοδότου. Πάσαι αι κατά τας διατάξεις του παρόντος Νόμου ποινικαί δίκαι εκδικάζονται ενώπιον παντός αρμοδίου Ποινικού Δικαστηρίου δι’ απ’ ευθείας κλήσεως εντός μηνός από της σχετικής μηνύσεως υπ’ ευθύνην του αρμοδίου Εισαγγελέως. Πάσαι αι δια τας παραβάσεις του παρόντος Νόμου επιβαλλόμεναι χρηματικαί ποιναί κατατίθενται μερίμνη και υπ’ ευθύνην του Γραμματέως του αρμοδίου Δικαστηρίου εις την Εθνικήν Τράπεζαν της Ελλάδος ή εις το Υποκατάστημα αυτής δια λογαριασμόν και πίστωσιν των ως άνω Ταμείων. ΄Αρθρ.3.-Οι υπηρετούντες κατά την ισχύν του παρόντος υπάλληλοι του Ταμείου Ασφαλίσεως Τυπογράφων και του Λογαριασμού Ανεργείας αυτού είναι μόνιμοι υπάλληλοι του Ταμείου Ασφαλίσεως Τυπογράφων και Μισθωτών Γραφικών Τεχνών και απολαύουν της αυτής προστασίας, ήτις έχει θεσπισθεί υπέρ των μονίμων δημοσίων υπαλλήλων. Δια Δ/τος, εφ’ άπαξ εκδιδομένου, προτάσει του Υπουργού Εθνικής Οικονομίας, καθορισθήσονται τα προσόντα, αι θέσεις και αι αποδοχαί του προσθέτως απαιτηθησομένου βοηθητικού προσωπικού του ως άνω Ταμείου και του προσωπικού του Ταμείου Ασφαλίσεως Εργατών Τύπου Αθηνών. Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως.